Pendelaar sterf onder trein‘n Man in sy dertigs is Woensdagaand deur ŉ trein doodgetrap. Volgens André Visser, ŉ woordvoerder van ER24, het die ongeluk in Glynnwood, Gauteng, plaasgevind. “Na wat verneem word, het die man op die platform langs die trein gehardloop en wou hy op die trein spring terwyl dit beweeg het. Die man het gegly en onder die trein beland,” het Visser gesê. Volgens Visser het die man verskeie beserings opgedoen en hy is later op die toneel dood verklaar. Die polisie ondersoek die voorval.